Bakang Stroganoff

Ang bakang Stroganoff o bakang Stroganov () ay isang Rusong putahe ng mga ginisang piraso ng karneng-baka na inihahain sa sarsa na may smetana (kremang asim). Mula sa mga pinanggalingan nito sa kalagitnaan ng ika-19 na siglo ng Rusya, naging sikat ito sa buong mundo at nagkaroon ng mga pagkakaiba-iba mula sa orihinal na reseta.

Kasaysayan 
Ipinangalanan ang ulam sa isa sa mga miyembro ng maimpluwensyang pamilyang Stroganov, at karaniwang iniugnaya ng pag-imbento nito sa mga Pransesong kusinero na nagtatrabaho sa kanilang pamilya. 

Ibinibigay ng klasikong Rusong aklat-panluto ni Elena Molokhovets Isang Regalo sa mga Batang Maybahay ang unang kilalang reseta para sa Govjadina po-strogonovski, s gorchitseju, "Baka à la Stroganov, na may mustasa", sa kanyang 1871 edisyon. Gumagamit ang reseta ng mga kubong baka (hindi mga makitid na piraso) na hinaharina nang kaunti at ginigisa, sinarsa na may inihandang mustasa at sabaw, at ipinabaibabaw ng kakaunting kremang asim: walang sibuyas, walang kabute at walang alkohol. Paminsan-minsan nababanggit ang isang kumpetisyon na sinasabing naganap noong 1890 sa kasaysayan ng ulam, ngunit umiiral na ang reseta at pangalan bago noon. Ang isa pang recipe mula sa 1909, ay nagdagdag ng mga sibuyas at sarsang kamatis, at naghahain nito kasama ng mga malulutong na istro ng patatas na itinuturing na tradisyonal na pamutat para sa bakang Stroganoff sa Rusya. Ang bersyon sa 1938 Larousse Gastronomique ay may kasamang mga makitid na piraso ng karneng-baka, at mga sibuyas, na may kasamang alinman sa mustasa o masang kamatis na opsyonal. 

Matapos ang pagbagsak ng Saristang Rusya, ang reseta ay tanyag na inihain sa mga otel at restawran ng Tsina bago magsimula ang Ikalawang Digmaang Pandaigdig. Ang mga Rusong at Tsinong imigrante, pati na rin ang mga sundalo ng US na nakaistasyon sa pre-Komunistang Tsina, ay nagdala ng ilang mga uri ng putahe sa Estados Unidos na maaaring dahilan para sa katanyagan nito noong mga dekada 1950. Dumating ito sa Hong Kong sa huling bahagi ng dekada '50, sa paghahain ng mga Rusong restawran at otel ng putahe na may bigas ngunit walang kremang asim.

Sa buong mundo 
Nag-iiba nang malaki ang paghahanda ng Bakang Stroganoff hindi lamang batay sa heograpiya at ngunit batay rin sa mga iba pang salik, tulad ng hiwa ng karne at ng mga napiling panimpla. Ang karne para sa putahe ay maaaring ihiwa sa iba't ibang paraan: dinais, kinubo, o hinihiwa-hiwa. Kinabibilangan sa ilang mga uri ang mga kabute at sibuyas o mga iba pang gulay at mga iba't ibang mga panimpla tulad ng asukal, asin, paminta, at mga de-boteng panimpla (lalo na ang sarsang Worcestershire) at mga pahirin. 

Sa bersyong madalas na inihahanda sa Estados Unidos ngayon sa mga restawran at otel, binubuo ito ng mga pira-piraso ng karneng baka na may kasamang kabute, sibuyas, at sarsa ng kremang asim, at inihahain sa ibabaw ng kanin o pansit. Sa Reyno Unido at Australya, sumikat ang isang reseta na halos kapareho ng karaniwang matatagpuan sa Estados Unidos na inihahain kasama ng bigas at kung minsan ay may pasta tulad ng mga inihandang pagkaing komersyal. Sa ngayon, karaniwang inihahain ang ulam sa malawak o baluktot na nudel sa Estados Unidos. Karaniwang naghahain ang mga Britanong bahay-aliwan n bersyon na may makremang sarsang bino-blangko, samantalang ang mga mas "tunay" na bersyon ay kadalasang mga pulang nilaga na may sandok ng kremang asim na inihahain nang hiwalay sa tuktok.     

Inilista ng Larousse Gastronomique ang Stroganov bilang reseta ng krema, paprika, sabaw ng guyo at bino-blangko. Ang Brasilenyong baryante ay may kasamang bakang dinais o pira-piraso ng karneng baka (karaniwang filet mignon) na may sarsang kamatis, sibuyas, kabute at purong krema. Inihahanda rin ng mga Brasilenyo ang Stroganoff sa manok o kahit na hipon sa halip ng karneng-baka. Karaniwang inihahain ito na may kasamang pamutat na mahahabang piraso ng patatas at puting kanin. Sa Portuges ng Brasil tinawag itong Strogonoff o Estrogonofe. 

Sikat din ang Stroganoff sa mga bansang Nordiko. Sa Suwesya, isang karaniwang baryante ang korv-stroganoff (longganisang Stroganoff)(sv), na gumagamit ng lokal na longganisang falukorv bilang alternatibo sa karneng-baka. Sa Pinlandiya, makkara-stroganoff ang tawag sa putahe; tumutukoy ang makkara sa anumang uri ng longganisa. Gayunpaman, isang pangkaraniwang ulam din ang bakang stroganoff. Isa ring karaniwang sangkap ang mga tinasik na atsarang hiniwa sa Stroganoff ng Pinlandiya. 

Umaabot ang katanyagan ni Stroganoff sa Japan, kung saan karaniwang inihahain ito na may kasamang puting kanin, o puting kanin na tinimplahan ng perehil at mantikilya. Tumaas nang husto ang katanyagan nito sa pagpapakilala ng koporasyong S&B sa "agarang sarsang kubo". Ito ay mga kubo na may mga pinatuyong panimpla at pampalapot na maaaring dagdagan ng tubig, sibuyas, baka, at kabute upang makagawa ng mala-Stroganoff na sarsa. Bilang karagdagan, ang mga resetang bahay ng mga Hapon para sa Stroganoff ay madalas na nagsasama ng mga "di-tradisyonal" na sangkap-Hapon, tulad ng kaunting toyo.

Tingnan din 

Talaan ng mga putaheng baka
Talaan ng mga pagkaing pinangalanan sa mga tao
Talaan ng mga Rusong putahe

Talasanggunian

Mga kawing panlabas 

 May mga sipi ang Food Timeline tungkol sa ulam. 
 Beef Stroganoff  nangongolekta at nagbabahagi ng lahat ng mga kilalang reseta ng Beef Stroganoff.

Lutuing Ruso